มาทำงานแถวปากน้ำ เพื่อนแนะนำว่ามาแถวนี้อยากกินอาหารทะเลแบบสดๆ ราคาไม่แพง ต้องที่นี่เท่านั้น วันนี้ไม่ต้องพึ่ง GPS มีเจ้าถิ่นขับรถให้เสร็จสรรพ

จอดรถปุ๊ปเพื่อนบอกถึงแล้ว เราก็ เฮ้ย!!! ไหนอ่ะ ร้านอาหารทะเล เพราะร้านดูเหมือนร้านอาหารตามสั่งข้างทางมากๆ มุ้งสังกะสีอยู่ริมฟุตบาท มี 3 ร้านติดกัน ร้านแรกไม่มีคนเลย ร้านที่ 2 นี่คนเยอะมาก ที่ดูว่าเป็นร้านอาหารทะเลเพราะมีถาดน้ำแข็ง แล้วมีของสดว่างอยู่หน้าร้าน เราก็เดินไปเลือกที่นั่งด้านหลังสุด  พยายามมองดูว่า เขื่อนอยู่ไหน..?  เพื่อนบอกว่าด้านหน้าถนนเลยไปก็เป็นทะเลแล้ว ร้านอยู่ใกล้กับตลาดปากน้ำ อาหารจึงสดและถูก

-เพื่อนสั่งเองเลย ปลากระพงแป๊ะซะ  มาแบบร้อนๆ น้ำข้นๆ อร่อยตั้งแต่เมนูแรกเลย 
-กุ้งเผา สดนะ เนื้อหวานเชียว แต่ไซด์ไม่ใหญ่มาก เด็ดที่น้ำจิ้มซีฟู๊ด
-แมงดาทะเลเผา  ไข่เยอะ มัน เคียวเพลิน จิ้มน้ำจื้มซีฟู๊ด อร่อยต่างจากยำ
-เนื้อย่าง อันนี้ไม่ได้ลอง เพื่อนบอกชิมแล้วจะติดใจ
-ส้มตำทะเล อันนี้ก็รสชาดพอดี ไม่เผ็ดมาก

 เช็คบิลมาแค่ 740 บาท  ถูกจริงๆมั้ยละ